Taalgebruik: gedenk, herdenk en vier | Maroela Media
Video: Kyk Ramaphosa se toespraak op Maroela
Ongeluk eis 4; liggaam op huis se dak gevind
Taalgebruik: gedenk, herdenk en vier
'n Mylpaal word gevier. Jy vier 'n eeufees, 'n sestigste verjaarsdag, 'n vyftigste bestaansjaar of jou goue bruilof.
Herdenk is die viering van 'n gebeurtenis in die verlede: Die vereniging herdenk sy ontstaan 50 jaar gelede, die dag waarop die oorlog uitgebreek het, vrede gesluit is of die aankoms van die volksplanter.
Die tydperk tussen die ontstaan/begin en die hede word gedenk: die vyftigjarige bestaan van die gemeente word gedenk met 'n gedenkboek/gedenkfees, of 'n mens/mense of gebeurtenis word met 'n gedenk=/herdenkingsdiens herdenk
Verjaar(s)dag Die kan met of sonder die verbindings-s geskryf word; wees net konsekwent in dieselfde stuk werk. Iemand vier/gedenk sy verjaar(s)dag, maar herdenk sy geboortedag. Jy wens iemand geluk met sy verjaar(s)dag, maar op sy verjaar(s)dag (die betrokke dag).